tomron87/hebrew-wikipedia-sentences-corpus huggingface dataset:
בימי יהושע מילאו שני השבטים וחצי את חלקם ונלחמו עם שאר שבטי ישראל במשך 7 שנים רצופות, ואחר כך המתינו 7 שנים נוספות בארץ כנען עד שבני ישראל חילקו את נחלותיהם.
לאחר מכן יהושע שיבח אותם על קיום ההבטחה והתיר להם לשוב לנחלותיהם שבעבר הירדן המזרחי, אל נשותיהם ואל ילדיהם.
בדרכם לעבר הירדן המזרחי הקימו שניים וחצי השבטים מזבח גדול בצדו המערבי של הירדן, בארץ כנען.
בני ישראל זעמו עליהם, מפני שהאמינו ששניים וחצי השבטים בנו את המזבח על מנת למרוד בה', ולכן העם התכונן לצאת למלחמה עם שניים וחצי השבטים.
לפני היציאה למלחמה, העם שלח שליחים ובראשם פנחס בן אלעזר הכהן על מנת לברר את מטרת בניית המזבח.
אנשי שניים וחצי השבטים הסבירו לשליחים שבניית המזבח נועדה לגשר בין שניים וחצי השבטים לעם ישראל גם למען הדורות הבאים ולא על מנת למרוד בה'.
בדרום התיישב שבט ראובן, במרכז התיישב שבט גד עד נחל יבוק ומצפון לנחל יבוק התיישב חצי משבט מנשה.
בדרום גבל בהם מואב, במזרח גבלו בהם מדין ועמון ובצפון גבלו בהם לחלופין ארם ואשור.
מתיאורי המקרא וממצבת מישע, בה נאמר "ואיש גד ישב בעטרות מעולם" אף על פי שזה אזור שאמור להיות של שבט ראובן, עולה כי גבולות השבטים היטשטשו עם הזמן, ובמיוחד בני שבט גד התפשטו ונכנסו לגבול ראובן.
התנחלות שבט ראובן לאור הממצאים הארכאולוגיים
בחפירות ארכאולוגיות שנערכו במסגרת 'פרויקט מישור מידבא' בירדן, חשף הארכאולוג הקנדי פרופסור לארי הר (LARRY G.
HERR), מקבץ של יישובים קטנים שקמו בדרום עבר הירדן המזרחי, בסוף המאה ה-13, תחילת המאה ה-12 לפני הספירה.
היישובים כללו מאפיינים ייחודיים, שלא היו קיימים באזור הזה לפני כן, ואשר אפיינו גם את התרבות החומרית של ההתיישבות בגב ההר מצפון לירושלים (שילה, שכם, הר עיבל).
פרופסור הר העריך כי מדובר בהתנחלות משפחות שבט ראובן בעבר הירדן המזרחי.
מספר רחב של בתים ארבע-מרחביים נמצאו באזורים הפנימיים של ירדן, מה שמהווה הוכחה נוספת להתנחלות השבטים מעבר לנהר הירדן.
"שניים" היא תוכנית ראיונות ישראלית אשר משודרת בערוץ HOT בידור ישראלי של חברת הטלוויזיה בכבלים HOT, ובמסגרת שידורי קשת בערוץ 2.
במהלך השיחה שואלים המראיינים את מרואייניהם שאלות על חייהם האישיים, על אירועים משמעותיים בחייהם, על נקודות מרכזיות בקריירות שלהם ועל השקפת עולמם הכללית.
בעקבות הצלחת התוכנית, הוחלט ביולי 2006 לשדר עונה שנייה לתוכנית ב־HOT בידור ישראלי.
העונה השנייה, שעלתה ב-8 באוגוסט, כללה, כמו העונה הראשונה, 20 פרקים.
"שניים סינים עם כינור גדול" (או בקיצור "שניים סינים") הוא שיר ילדים עברי, שהוא תרגום של שיר ילדים עממי בגרמנית בשם "Drei Chinesen mit dem Kontrabass" ("דְרַיי כִינֵזֶן מִיט דֵם קוֹנְטְרַבַּס", כלומר: שלושה סינים עם קונטרבס).
התרגום לעברית מיוחס לנתנאל לורך.
הגרסה העברית הוקלטה בשנת 1975 על ידי להקת "קצת אחרת" בגרסה מורחבת.
נהוג לשיר את השיר ראשית באופן רגיל, ולאחר מכן באופן שבו כל תנועותיו זהות, כגון "" ואחר כך "" וכן הלאה.
נוהג זה קיים גם כן בגרסה המקורית בגרמנית.
קיימות גם שתי גרסאות נוספות (הנאמנות פחות למקור הגרמני), בהן שני הסינים "ישבו על הספסל" במקום "ישבו בצד הכביש", או לחלופין, "ישבו בצד הרחוב".
מקור השיר הגרמני לוט בערפל, אך ידוע שהוא עבר תהפוכות וגרסאות רבות עד שהגיע לצורה שהיום נחשבת לסטנדרטית, והיא:
ישבו על הכביש ושוחחו ביניהם.
אז הגיעה המשטרה: "נו, מה זה אמור להיות?"
בתחילת שנות הארבעים של המאה העשרים תורגם השיר לעברית לראשונה על ידי נתנאל לורך, שהיה בהמשך דרכו מזכיר הכנסת.
ב-1975 הוא עובד מוזיקלית בידי חברי להקת "קצת אחרת", שלמה יידוב, שלמה גרוניך ושם טוב לוי, שאף הוסיפו לו מילים וביצעו אותו כגרסת משחק היתולית.
לשיר קיימים ביצועים מפורסמים נוספים, של להקת האחים והאחיות, עופרה חזה ועוזי חיטמן.
ישנן גרסאות שונות לזהות העממית של היושבים על המדרכה בשיר.
בשנים בהן נפוץ השיר לראשונה בגרמניה, היו גרסאות בהן היושבים היו יפנים.
בנוסף, הכינור הגדול המופיע בשיר הופיע במקור כקונטרבס, אך כאשר השיר תורגם לעברית, נבחר הביטוי כינור גדול על מנת להתאים למשקל שהכתיב הלחן.
בתוכנית "הקומדי סטור" ישנה פרודיה שעשו לשיר, ובו שני הסינים (בגילומם של גיל ססובר ורובי דואניאס) מדביקים את האזרחים במחלת הניקוד (מחלה שגורמת לקורבן לדבר רק עם צליל דיבור אחד) ובסופו של דבר, כמו בשיר, הם מסולקים על ידי שוטר (אסף אשתר).
שניים אוחזין הייתה סדרות טלוויזיה ישראלית ששודרה בטלוויזיה החינוכית בשנים 1984- 1985 ועסקה בלימוד מושגי יסוד בתלמוד.
התוכנית שולבה בעבר כחלק מתוכנית לימודים בכיתות ז' בישיבות תיכוניות ולסדרה צורפה חוברת לימוד שנכתבה ונערכה על ידי בנימין דומוביץ.
בסדרה הוצגו ברוך בר ואורי אוריין.
בר ואוריין היו בחדר לימוד שהוסב לאולפן טלוויזיה (בר ואוריין מודעים לצלמים) ולמדו סוגיות שונות בתלמוד תוך התמקדות בהסבר מונחי יסוד.
אחרי הסבר הנושא מתוך הכתוב התווכחו ביניהם על הסבר הנושא וכביכול ראו מחוץ לאולפן מקרה שקורה בתקופת התלמוד שמתייחס לנושא הנלמד ופתחו דיון עם הדמויות מהעבר.
כמעט כל הפרקים עסקו בביאור מושגי יסוד בתלמוד.
שם התוכנית הוא "שניים אוחזין" במובן כפול: הסדרה מדברת על לימוד תלמוד ו"שניים אוחזין בטלית" הוא אחד הפרקים המפורסמים בתלמוד וכן מרמז השם על כך שמדובר בשני מורים שאוחזים בגמרא ולומדים אותה, את טעם הדבר מסביר ד"ר יהודה שוורץ:
גם שמות המורים בסדרה בעלות משמעות סימבולית: שמם של שני המורים לתלמוד ברוך בר ואורי אוריין הם אליטרציה, שם משפחתם מרכיב ביחד את המונח "בר אוריין".
שמו של המורה של בר ואוריין מרמז על תפקידו: שלמה מלמד.
באחד מפרקי הסדרה "שמש" ברוך בר שפט, לפי ההלכות, בין טנצר לששי בגין בשר טחון שטנצר השאיר אצל ששי, שממנו ששי הכין תבשיל מוסקה.
עורכת ובמאית הסדרה: דניה אביאל
במאי התוכנית: אריה בן ציון
נפתלי בן-יששכר (מחליפו של אורי אוריין במספר פרקים): גבי עמרני.
שחקנים אורחים: שמוליק סגל (בתפקיד המורה של בר ואוריין, ובתפקידים נוספים), אלי גורנשטיין, עזרא דגן, רמי ברוך (בתפקיד אחד הצלמים באולפן), אסתי קוסוביצקי (בתפקיד עורכת הדין של אוריין), מיכל ז'קוב, ארמנדו ביסמוט, איתן בן-דב, דודיק סמדר, אריאל פרידן, גלעד באום, אריה בן-ציון, שי קפון.
בנימין דומוביץ, שנים אוחזין - מדריך למורה, משרד החינוך והתרבות תל אביב תשמ"ט.
בנימין דומוביץ, מאמר "שניים אוחזין -סידרה טלוויזונית להוראת מונחים, מושגים וסוגיות בתלמוד", כתב העת "שמעתין" תש"ן, גיליון 99 עמ' 40–46.
שנים לדרך הוא סרט קולנוע משנת 1967 בבימויו של סטנלי דונן.
הסרט מתאר מערכת יחסים הנפרשת במשך 20 שנה בין אדריכל, המגולם על ידי אלברט פיני ואשתו, המגולמת על ידי אודרי הפבורן.
בעת צאתו לאקרנים היה הסרט חדשני וייחודי באופן הצגת סיפור העלילה הבלתי ליניארי.
סצנות הסרט מוצגות בסדר שונה מסדר התרחשותם, ומצופה היה מהצופים לשער מה התרחש בין הסצנות - אירועים שונים שאירעו מבחינת מועד התרחשותם בציר העלילה בתחילת הסרט מוצגים בסופו ולהפך.
התסריט, שנכתב על ידי פרדריך רפאל היה מועמד לפרס אוסקר בשנת 1967 ולפרס באפטא בשנת 1968. במאי הסרט היה מועמד לפרס גילדת התסריטאים של אמריקה בשנת 1968. התסריט זכה בפרס גילדת התסריטאים של בריטניה הגדולה.
אודרי הפבורן הייתה מועמדת לפרס גלובוס הזהב עבור השחקנית הטובה ביותר בגין תפקידה בסרט.
שיר הנושא של הסרט - "שנים לדרך" הולחן על ידי הנרי מנסיני למילותיו של לזלי בריקוז.
מילות השיר עצמן לא מושמעות בסרט.
שיר זה היה מועמד לפרס גלובוס הזהב בשנת 1968.
שניות מאסון היא סדרה דוקומנטרית שבוחנת אסונות מעשי ידי אדם (תאונות קשות ופיגועים) ואסונות טבע שאירעו במאה העשרים, ובודקת את הגורמים והנסיבות שהובילו לכל אסון.
בסדרה מוצגים שחזורים, ראיונות, עדויות והדמיות ממוחשבות שמציגות לקהל הצופים את התרחשות האירועים שנייה לאחר שנייה.
הסדרה משודרת בערוץ נשיונל ג'יאוגרפיק.
בסך הכל שודרו 45 פרקים בשלוש עונות.
לאחר מכן היא הוחלפה בסדרה דומה בשם "מצב קריטי" (Situation Critical), ששודרה לראשונה בערוץ נשיונל ג'יאוגרפיק ב-12 ביוני 2007.
בסדרה "שניות מאסון" ניתן דגש לרצף הכרונולוגי של האירועים.
כמעט ולא מוצגים בה דיאלוגים בין השחקנים בשחזורים, וברובה ניתן לשמוע את קולו של הקריין.
כל פרק מתחיל בהצגת קטע קצר משחזור של האסון.
השחזור המלא מחולק תמיד למספר סצנות המציגות רגעים קריטיים של האסון המתגלה, כאשר זמן התרחשות האירוע מופיע על כל סצנה.
לאחר הצגת השתלשלות האירועים, הסדרה "רצה לאחור" לאורך הסצנות כדי לבחון את הגורמים והאירועים שהובילו לאסון.
בסדרה נעשה שימוש בולט בהדמיה ממוחשבת להצגת פרטי ההתרחשות.
הסדרה מתקרבת לסיומה כאשר שחזור האסון מורץ לאחור ומתחיל מחדש.
השעון שמראה את הזמן מוחלף בטיימר שסופר לאחר, והממצאים של חקירת האסון משולבים יחד עם השחזור.
לעיתים קרובות, התוכנית מסתיימת עם רגע קצר של סנטימנטליות (ובו המעורבים באסון מדברים על רגשותיהם בעקבות האסון) ולאחר מכן מוצגות התקדמויות טכנולוגיות שנועדו למנוע מאסון דומה להישנות.
פרקי הסדרה - אסונות שהוצגו
תאריך האסון: 25 ביולי 2000 מטוס קונקורד של אייר פראנס (טיסה מספר 4590) החל להאיץ על מסלול התעופה בנמל התעופה הבינלאומי שארל דה-גול בפריז.
לפני המראתו, הגלגל השמאלי עבר על חתיכת מתכת שנפלטה ממטוס DC-10 של חברת קונטיננטל איירליינס, מיד לפני המראתו של הקונקורד.
הגלגל התפוצץ בעת המגע עם המתכת וחלקים ממנו פגעו במכל הדלק של הכנף השמאלית וקרעו חוט חשמלי באזור.
ניצוץ מחוט החשמל גרם לפיצוץ הדלק, וכך נוצרה שרפה שכמעט כילתה את הכנף השמאלית.
שתי דקות לאחר מכן, המטוס איבד את כוח הדחף שלו והתרסק לתוך בית מלון בגאנס.
בהתרסקות נהרגו 109 נוסעים ועוד 4 נופשים של בית המלון.
תאריך האסון 24 במרץ 1999. סיגריה הושלכה בטעות לאגזוז של משאית שנמצאה במנהרת המון בלאן, המחברת בין צרפת לאיטליה.
הנהג חש כי משהו אינו כשורה ויצא לבדוק את העניין, אבל אז המשאית התפוצצה.
מטען המשאית – מלאי של מרגרינה, היווה דלק טוב לאש.
הרוח במנהרה נשבה לעבר אחורי המשאית, והעשן לכד והרג 38 איש במכוניותיהם.
תאריך האסון: 18 באפריל 1995 טימותי מקווי, שלא היה מרוצה מממשלת ארצות הברית מהתנהלותה במצור בווייקו, החליט לפוצץ את הבניין הפדרלי שבאוקלהומה בעזרת משאית תופת.
הפיצוץ העז ריסק עמוד תומך בבניין, הבניין התמוטט וכך נהרגו 168 איש.
תאריך האסון: 7 באפריל 1990. אדם הלוקה בפירומניה החליט להצית מספר שמיכות באוניית נוסעים בשם הכוכב הסקנדינבי, שהייתה באותו זמן באוסלו, נורווגיה.
האש התפשטה דרך מערכת האוורור, ויצרה עשן רעיל שמכיל פחמן חד-חמצני ומימן ציאנידי.
העשן הרעיל נוצר כאשר האש כילתה טפטים שהכילו חומר רעיל.
ההימלטות מהאש הייתה קשה בשל התכנון המבלבל של תאי האוניה וכן בשל הבדלי השפה בין צוות האוניה לנופשים.
האסון הסתיים במוות של 158 איש כתוצאה משאיפת עשן.
תאריך האסון: 3 ביוני 1998. באשדה שבגרמניה, גלגל של רכבת נוסעים מהירה לא עמד בעומס והתפרק.
הגלגל השבור נתקע בקטע של המסילה.
הרכבת המשיכה קדימה, שלושת הקרונות הראשונים הגיעו לתחנה הבאה, אבל שאר הקרונות ירדו מהפסים והתרסקו אל גשר קרוב ומוטטו אותו.
101 איש נהרגו באסון ו-88 איש נפצעו.
תאריך האסון: 22 בספטמבר 1993. אונית משא קטנה פגעה בגשר, מפני שהקפטן לא הודרך כיצד להשתמש במכ"ם ולמנוע מהמטען שלו לפגוע בעמודים.
מעל לגשר הייתה מסילת רכבת שהתעוותה בעת הפגיעה, וכשרכבת של חברת אמטרק עברה שם היא ירדה מפסים.
נפילת הרכבת גרמה להתמוטטות הגשר ובאסון נהרגו 47 איש.
תאריך האסון: 22 באפריל 1992. נורות מתכת שהונחו במערכת הביוב של גוודלחרה החלו להחליד, וכך החל לדלוף מהם דלק.
ניצוץ שנגרם על ידי עובד בנייה הוביל לסדרת פיצוצים במערכת הביוב שנמשכה ארבע שעות.
בפיצוצים התמוטטו כבישים, דרכים ובתים, ו-206 איש נספו באסון.
תאריך האסון: 11 בנובמבר 2000. אש פרצה ברכבת שהובילה נופשים לאתר הסקי קפרון שבאוסטריה.
הרכבת נעצרה בתוך מנהרה משופעת בעת השרפה.
12 איש ניצלו על ידי כך שהלכו במורד המנהרה, הרחק מהאש, אבל 152 נספו מפני שעלו במעלה המנהרה, בעקבות מסלול העשן.
עוד שלושה אנשים נספו בתחנה שנמצאת בראש המנהרה.
תאריך האסון: 6 ביולי 1988. אסדת קידוח שהייתה ממוקמת 110 מייל מחופיה של סקוטלנד התפוצצה.
באסון נספו 167 מתוך 229 פועלים.
תאריך האסון: 19 ביולי 1995. סכר באיטליה התבקע וגרם להצפה אדירה שהכילה מים ובוץ, והרגה 268 איש במשך 210 שניות.
צינור דולף בסכר שלא תוחזק כראוי הציף את חלקו העליון של הסכר במים.
כאשר הלחץ על הקיר החיצוני היה חזק מדי הוא התמוטט.
כך חלקו התחתון של הסכר הוצף עד שגם הוא לא עמד בלחץ וקרס.
תאריך האסון: 27 במרץ 1977. ערפל סמיך ותקשורת לקויה בין הטייסים ובין מגדל הפיקוח, גרמו להתנגשות בין טיסה 4805 של חברת KLM לבין טיסה 1736 של חברת Pan Am על מסלול ההמראה בטנריפה, שבאיים הקנריים.
שני המטוסים עלו בלהבות ו-583 איש נהרגו.
פיגועי 11 בספטמבר: תאריך האסון: 11 בספטמבר 2001. אנשי צוות הפנטגון שמעו בתקשורת על אסון התאומים שהתרחש באותו זמן בניו יורק, ולא היו מודעים לכך שהם היעד הבא.
טיסה 77 של אמריקן איירליינס נחטפה על ידי טרוריסטים מאל-קאעידה, והמטוס רוסק לעבר אחד מפאות הפנטגון.
בשל התכנון של הפנטגון המבנה רק קרס חלקית.
באסון נהרגו 64 נוסעי המטוס, ו-125 איש מעובדי הפנטגון.
תאריך האסון: 26 באפריל 1986. בעודם עורכים ניסוי בטיחות, העובדים בכור מספר 4 של תחנת הכוח הגרעינית בצ'רנוביל ביצעו מספר טעויות קריטיות שהובילו להמסת הליבה ולמות 31 עובדים.
נשורת רדיואקטיבית מפיצוץ הכור הגיעה לכל העולם, וגבתה עוד קורבנות שימותו מסרטן.
תאריך האסון: 1 בפברואר 2003. כאשר מעבורת החלל קולומביה שוגרה לחלל ממרכז החלל קנדי, 16 יום לפני חזרה המתוכננת, חתיכה של קצף מבודד נפלה ממכל הדלק החיצוני ופגעה בכנף השמאלית של המעבורת, באחד מהאריחים המבודדים שלה ליתר דיוק.
כאשר היא חדרה לאטמוספירת כדור הארץ, היא נשרפה בשל החום האדיר וכך נספו כל שבעת האסטרונאוטים שלה.
תאריך האסון: 23 בפברואר 1999. הפרק בחן מפולת שלגים בכפר האוסטרי גאלטור.
השלג קבר 57 איש, מתוכם 31 לא שרדו.
תאריך האסון: 8 בינואר 1989. מטוס בואינג 737 חדש (היה חודשיים בשירות) של חברת מידלנד הבריטית המריא מנמל הית'רו לבלפסט.
לאחר ההמראה התגלתה תקלה במנוע השמאלי.
הטייס כיבה בטעות את המנוע הימני והתכונן לנחיתת חירום בנמל מידלנד הנמצא בסמוך לכביש מהיר.
בגישה לנחיתה, המנוע הפגוע כשל לחלוטין ועלה באש.
הטייסים ניסו להוביל את המטוס לנחיתה בדאייה, אבל המטוס התרסק על הכביש המהיר וכך נהרגו 47 איש.
הר סנט הלנס בוושינגטון התפרץ בפעם הראשונה מזה 123 שנה, בתאריך 18 במאי 1980. הלבה גרמה למותם של 57 איש.
אסון המעבורת בבלגיה - תאריך האסון: 6 במרץ 1987. ספינת משא שהכילה מכוניות יצאה מנמל זבריחה מבלגיה כשדלתות המטען שלה פתוחות.
במהלך המשא הספינה התמלאה במים ושקעה.
רעידת האדמה בקובה - בעיר קובה שביפן התחוללה רעידת אדמה חזקה ב-17 בינואר 1995. הרבה בתים שנבנו באופן מסורתי קרסו בשל הגגות הכבדים שלהם והקירות החלשים.
התרחש ניזול של הקרקע באזור החוף והנמל של העיר.
מעל 5,500 איש נספו באסון.
תאריך האסון: 19 ביולי 1989. טיסה 232 של יונייטד איירליינס איבדה את הלחץ ההידראולי שלה לאחר שלהב במנוע הזנב התפרק והתפוצץ.
הנזק למטוס היה כה חמור עד כדי כך שהוא יכול היה לפנות ימינה בלבד.
הטייסים ניסו לנחות בסיו סיטי שבאיווה.
לאחר שהמטוס צלל לכיוון מסלול הנחיתה במהירות הגבוהה פי 6 מהרגיל בגישה לנחיתה, המטוס התגלגל לימין והתרסק על המסלול, התבקע לשלושה חלקים והפך לכדור אש.
111 איש מתוך 258 שהיו על המטוס נספו בנחיתת האונס.
תאריך האסון 12 באוקטובר 2002. מחבלים מוסלמים מארגון הטרור "אל-ג'אמעה אל-אסלאמיה" הפעילו שלושה מטענים שונים באי באלי שבאינדונזיה.
המטען הראשון, התפוצץ במועדון לילה.
השני, משאית תופת, התפוצצה 15 שניות לאחר הפעלת המטען הראשון.
45 שניות לאחר מכן, הופעל המטען השלישי, שמוקם ליד שגרירות ארצות הברית.
תאריך האסון: 15 במרץ 1999. בית מלון בסינגפור התמוטט בשל סדקים שהתרחבו בעמודים שתמכו בו.
הסדקים נוצרו עקב משקל יתר שהועמס על המבנה.
לאחר מבצע חילוץ שנמשך שבוע ימים, 17 איש ניצלו, אך 33 נספו באסון.
תאריך האסון: 17 ביולי 1996. טיסת טרנס וורלד איירליינס 800 יצאה מניו יורק לפריז בעיכוב של 80 דקות.
12 דקות לאחר תחילת הטיסה, נוצר קצר חשמלי במערכת החשמלית שנגרם משדר רדיו, ולכן הטייסים לא יכלו לתקשר עם מגדל הפיקוח.
אדי דלק במכל הדלק ניצתו כתוצאה מהקצר.
הפיצוץ גרם לאף המטוס להישבר.
המטוס עלה באש וצנח לים.
תאריך האסון: 27 ביוני 1988. רכבת נוסעים לפריז אולצה לעצור מפני שאחת הנוסעות הפעילה את מעצור החירום.
הצוות אתחל את מערכת הבלמים והמשיך את הנסיעה.
אבל, הם ביצעו מספר טעויות שהובילו לכך שהרכבת לא יכלה לבלום או להאט.
כאשר הרכבת הגיעה לתחנה גר דה-ליון, היא התנגשה ברכבת אחרת שעמדה שם וכך נהרגו 56 איש.
אסון ההינדנבורג - תאריך האסון: 6 במאי 1937. ספינת האוויר הינדנבורג התכונה לנחיתה בארצות הברית.
סופות ברקים הוסיפו למטען הסטטי של גוף הספינה.
הספינה ביצעה שתי פניות חדות בגישה לאזור הנחיתה, דבר שהספינה לא תוכננה לעשות.
כבל של אחד מתאי המימן יצא ממקומו.
כאשר חבלי העגינה נגעו בקרקע, הן נטבלו במי הגשם.
ניצוץ סטטי הדליק את תא המימן שניזוק.
הספינה התפוצצה, ובאסון נספו 35 איש מתוך 97 הנוסעים ואיש צוות אחד.
תאריך האסון: 21 בנובמבר 1996. במשך ימים, היה ריח רע בחנות הנעליים "הימברטו וידאל" הנמצאת בסן חואן שבפוארטו ריקו.
הריח נגרם כתוצאה מגז פרופן שדלף מצינור לא מתוחזק מתחת לחנות הנעליים.
מישהו הפעיל מזגן עם מערכת חיווט רופפת, וגרם לניצוץ שהוביל לפיצוץ.
באסון נהרגו 33 איש ו-69 איש נפצעו.
תאריך האסון: 17 ביולי 1981. 1,500 איש הצטופפו על רחבת הריקודים שבמלון הייאט ריג'נסי בקנזס סיטי.
תכנון לקוי של עמודי התמיכה של הקומה השנייה והרביעית גרמו להתמוטטות.
קריסת הרחבה הובילה למותם של 114 איש.
היה זה אסון החמור ביותר שבו התמוטט מבנה בארצות הברית.
תאריך האסון: 4 באוקטובר 1992. הפרק סקר את טיסה מספר 1862 של חברת אל על.
מטוס מדגם בואינג 747 של החברה המריא מנמל התעופה סכיפהול שבאמסטרדם, הולנד.
עייפות מתכת של הפין המחבר את המנוע הפנימי של הכנף הימנית גרמה לפין להישבר, וכך במהלך הטיסה המנוע עף מהכנף.
המנוע לא צנח ישר לארץ, אלא פגע במנוע החיצוני של הכנף הימנית וכן בחלק גדול מהכנף עצמה.
כוח הדחף בין הכנפיים הפך לא מאוזן, אבל מהירותו של המטוס באותו רגע יכלה להשאיר אותו באוויר.
8 דקות לאחר מכן, הצוות הכין את המטוס לנחיתת חירום, אבל המטוס נטה בחוזקה ימינה והחל לאבד גובה.
הטיסה הסתיימה כאשר המטוס התרסק לתוך מבנה מגורים ובאסון נספו 43 איש.
תאריך האסון: 12 באוגוסט 2000. במהלך משימת אימונים, טורפדו דולף שהיה בצוללת קורסק שחרר מימן על-חמצני.
הגז הגיב עם חלודת הצוללת ונוצר פיצוץ בקדמת הצוללת.
לצוללת היו קירות חסיני פיצוץ, אך הפיצוץ התפשט דרך פתחי האוורור.
135 שניות לאחר מכן, פיצוץ נוסף זעזע את הצוללת.
הצוללת טבעה, ורק 23 מלחים שהיו בסיפון שרדו.
בעודם מחכים להצלה, לוחות מיוחדים שמפיקים חמצן לנשימה נפלו על הרצפה המשומנת, כך החלה תגובה כימית שיצרה שרפה, שגרמה למות הניצולים.
תאריך האסון: 18 בספטמבר 1987. אדם שעישן סיגריה השליך אותה על המדרגות הנעות בתחנת הרכבת קינגס קרוס באנגליה.
הסיגריה הדליקה שעווה שהייתה מתחת למדרגות.
מישהו הבחין בדליקה ועצר את המדרגות הנעות.
לאחר מכן, הלהבות החלו לעלות על המדרגות.
השרפה גדלה והתחזקה כל כך עד שהיא גרמה לפיצוץ שקטל את חייהם של 31 איש.
האפקט שהתרחש באסון ידוע כיום כאפקט טרנץ'.
ההתקפות על שגרירויות ארצות הברית בקניה ובטנזניה - תאריך האסון: 7 באוגוסט 1998. בדאר א-סלאם שבטנזניה ובניירובי שבקניה משאיות תופת פוצצו את שגרירויות ארצות הברית באזורן, קטלו את חייהם של 223 איש ופצעו אלפים.
אוסמה בין לאדן וארגון אל-קאעידה הם האחראים לאירוע.
תאריך האסון: 11 במאי 1996. טיסה 592 של וליוג'ט, שעליה היו 110 נוסעים עמדה לצאת לדרכה מאטלנטה ג'ורג'יה למיאמי שבפלורידה.
בעת הנסיעה על מסלול התעופה, מכלים ליצירת חמצן שפג תוקפם החלו לפעול בתא המטען.
פרצה שרפה בשל החום הרב שנוצר בתגובה הכימית.
זמן קצר לאחר ההמראה, תא הנוסעים התמלא בעשן מהשרפה בתא המטען.
הטייסים איבדו את השליטה על המטוס והוא התרסק לתוך ביצה.
תאריך האסון: 15 באפריל 1912. ספינת התענוגות טיטניק שהייתה במסע הבכורה שלה מסאות'המפטון לניו יורק ועלייה 2,000 נוסעים פגעה בקרחון.
מים החלו לחדור לחמישה תאים בספינה, בעוד שהיא הייתה מסוגלת להתמודד רק עם הצפה של ארבעה תאים.
בתוך שעתיים וארבעים דקות הספינה שקעה ולקחה עמה את חייהם של 1,503 איש.
תאריך האסון: 29 ביולי 1967. נושאת המטוסים האמריקאית פורסטל התכוננה למתקפה אווירית על וייטנאם.
רקטת "זוני" נורתה על הסיפון.
הטיל פגע במטוס חמוש ומתודלק וכך החלה סדרה של פיצוצים ושרפות על נושאת המטוסים.
מכבי האש גרמו לאש להתפשט לסיפון התחתון בעודם מנסים לכבות אותה.
באסון נהרגו 132 אנשי צוות, 62 איש נפצעו ו-2 גופות מעולם לא נמצאו.
תאריך האסון: 12 בנובמבר 2001. טיסה 587 של אמריקן איירליינס עמדה לצאת לדרכה מנמל התעופה על שם קנדי לסנטו דומינגו.
זמן קצר לאחר ההמראה, המטוס נכנס לזרם האוויר שהותיר מאחוריו מטוס בואינג 747 של ג'פן איירליינס, שהמריא מאותו מסלול 30 שניות קודם לכן, והחל לרעוד ולרטוט.
הטייס לחץ שוב ושוב על דוושת הגה הכיוון כדי לייצב את המטוס, אבל הלחץ שהוא הפעיל על המנגנון גרם לזנב המטוס להתפרק מהמטוס.
ללא זנב המטוס לא ניתן לשלוט בתנועתו, ולכן המטוס נכנס לסחרור ולבסוף התרסק בקווינס.
באסון נהרגו 260 נוסעי המטוס ועוד 5 אנשים שהיו באתר ההתרסקות.
תאריך האסון: 5–6 בספטמבר 1972. במהלך המשחקים האולימפיים במינכן, 11 אתלטים ישראלים הוחזקו כבני ערובה על ידי טרוריסטים פלסטינים.
החוטפים דרשו את שחרורם של אסירים פלסטינים מהכלא בתמורה לחיי הספורטאים הישראלים.
ניסיון חילוץ כושל שנערך בנמל התעופה פירסטנפלדברוק הוביל למותם של 17 איש, ובהם בני הערובה.
"קריסת הכלבו": תאריך האסון: 29 ביוני 1995. בעלי חנות כלבו בת חמש קומות בסיאול שבקוריאה הדרומית, המשיכו לאפשר ללקוחות להיכנס למבנה, על אף שביצעו שינויים לא חוקיים במבנה והיה חשש שהוא לא בטוח.
באחר הצהריים של אותו יום, החנות התמוטטה ובאסון נהרגו 501 איש.
הניצול האחרון נמצא לאחר 16 יום מתחת להריסות.
תאריך האסון: 13 בינואר 1982. טיסה 90 של אייר פלורידה עמדה לצאת מנמל התעופה הבינלאומי רונלד רייגן שבוושינגטון למיאמי, כשעליה 79 נוסעים ואנשי צוות.
מטוס הבואינג 737 עוכב במשך שעות בשל מזג אוויר רע, וקרח הצטבר על כנפי המטוס ופגע בעיצוב האווירודינמי שלהן.
שניות לאחר ההמראה, המטוס הזדקר באוויר ולאחר מכן התרסק על גשר באזור והמשיך לעבר נהר פוטומק הקפוא.
חמישה ניצולים נמשו מהנהר הקפוא אבל 78 איש איבדו את חייהם, 4 מהם היו אופנוענים שנסעו על הגשר.
תאריך האסון: 26 בדצמבר 2004. רעידת האדמה השנייה בעוצמתה מזה 40 שנים, 9.3 בסולם ריכטר, התחוללה בסמוך לחופי אינדונזיה.
במהרה נוצר צונאמי שקטל 230,000 איש שחיו לחופי האוקיינוס ההודי.
תאריך האסון: 10 בינואר 1954. מטוס הנוסעים הסילוני הראשונים בעולם, קומט-1, המריא מרומא.
26 דקות לאחר תחילת הטיסה הוא התפוצץ ובאסון נהרגו 35 איש.
מספר חודשים לאחר מכן, מטוס אחר מאותו דגם התפוצץ באוויר.
הסיבה לפיצוצים הייתה גוף המטוס שהיה עשוי אלומיניום.
הלחץ שהופעל על המטוסים קימט את מעטפת האלומיניום הדקה וגרם לעייפות מתכת, בעיקר ליד חלונות הנוסעים.
תאריך האסון: 25 במאי 1979. טיסה 191 של אמריקן איירליינס החלה להמריא מנמל התעופה בשיקגו.
בעוד שהמטוס החל להתרומם, המנוע של הכנף השמאלית יצא ממקומו, הותיר חור בכנף והתרסק על מסלול ההמראה.
התקלה התרחשה בשל תחזוקה לקויה וניסיון החברה לחסוך בכסף.
31 שניות לאחר ההמראה, המטוס החל לנטות על צדו השמאלי מפני שלא היה ניתן לשלוט באיזון הכנפיים ובדחף המטוס, והתרסק על פארק סמוך.
כל 271 האנשים שהיו על המטוס (נוסעים ואנשי צוות) נהרגו, וכן שני אנשים שהיו באתר ההתרסקות.
תאריך האסון: 23 במרץ 2005. במפעל לזיקוק יבש שנמצא בטקסס, בדיקה שנערכה במגדל הזיקוק השתבשה לחלוטין.
פסולת נוזלית הצטברה במגדל וזרמה החוצה.
ניצוץ פגע בנוזל הדליק וגרם לפיצוץ.
הפיצוץ הרס משאית גרר שחנתה בקרבה מסוכנת לאתר.
בפרק הזה, להבדיל מיתר פרקי הסדרה, לא הופיע טיימר שרץ לאחור בשחזור האסון.
תאריך האסון 3 באפריל–4 באפריל 1974. ההתפרצות האלימה ביותר של סופות טורנדו התרחשה באותם יומיים, ובה 149 סופות פגעו ב-13 מדינות בארצות הברית ובדרום בקנדה.
אלפי בתים נהרסו ומעל 350 איש נהרגו בתקופת ההתפרצות.
5,000 איש נותרו פצועים ומחוסרי בית.
הפרק התמקד ב-148 הסופות שפגעו בארצות הברית, ולא כלל את הסופה ה-149 שפגעה בדרום קנדה.
מעבורת החלל צ'לנצ'ר שוגרה מקייפ קנברל ב-28 בינואר 1986. 73 שניות לאחר השיגור, המעבורת התפוצצה והשברים נפלו לים.
כל שבעת האסטרונאוטים שהיו בה נהרגו.
בנאס"א החליטו לשגר את המעבורת למרות הטמפרטורה הנמוכה ששררה באתר השיגור.
דיסקית אטימה מגומי איבדה את יכולותיה האלסטיות בטמפרטורות אלה, והיא שהובילה לאסון.
תאריך האסון: 25 ביולי 1997. הר געש ולקני התפרץ באחד מהאיים הקאריביים, האי מונטסראט, כבר ב-18 ביולי שנת 1995. ותושבי האי פונו לחלקו הצפוני.
שנתיים לאחר מכן, ההתפרצות הייתה עזה יותר.
הלבה הרותחת זרמה לכל עבר ופגעה בבירה פלימות' ובנמל התעופה בראמבל, 23 איש נהרגו.
בנוסף לכך, ההתפרצות גרמה לגל צונאמי קטן.
תושבי האי נמלטו ממנו בספינות, כשהם יודעים שהוא נהרס לחלוטין ולא יוכלו לחזור אליו בזמן הקרוב.
הפרק התמקד בהתפרצות השנייה (שנת 1997) ולא בהתפרצות הראשונה.
תאריך האסון: 11 בספטמבר 2001. ארבעה מטוסי נוסעים נחטפו בידי מחבלים מוסלמים ורוסקו בכוונה במקומות שונים ברחבי ארצות הברית.
שניים מהמטוסים רוסקו על מגדלי התאומים, אחד על הפנטגון, ואחד התרסק בשדה סמוך לפנסילבניה לאחר שהנוסעים ניסו להתגבר על החוטפים.
בפיגועים נרצחו 3,000 בני אדם.
תאריך האסון: 7 בדצמבר 1941 במהלך מתקפה אווירית שבוצעה על ידי הצבא היפני, הופגז הבסיס הימי פרל הארבור שבהוואי.
במסגרת ההתקפה נהרגו 2,403 בני אדם ונפצעו כ-1,178, ומאורע זה גרר את ארצות הברית, ששמרה עד אז על נייטרליות, אל מלחמת העולם השנייה.
תאריך האסון: 5 באוקטובר 1999. שתי רכבות נוסעים התנגשו אחת בשנייה בשעות הבוקר של 5 באוקטובר סמוך לתחנת פדינגטון שבלונדון, לאחר שאחת הרכבות לא צייתה לרמזור אשר הורה לה להאט.
31 נהרגו, כולל שני נהגי הקטר, ו-523 נפצעו.
"התנגשות בגובה 35 אלף רגל".
תאריך האסון: 1 ביולי 2002. מטוס טופולב 154 של חברת בשקיריאן איירליינס, שהיה בטיסה 2937 ממוסקבה-דומודדובו לנמל התעופה של ברצלונה, התנגש במטוס מטען מדגם בואינג 757 של חברת DHL, שהיה בדרכו משדה התעופה בברגמו ליד מילאנו לבריסל.
תאריך האסון: 3 בפברואר 1998. מטוס של חיל האוויר האמריקני עבר בטעות מעל כבל אשר הסיע רכבל נוסעים הסמוך לעיר האיטלקית קוולסה, וחתך אותו.
כתוצאה מכך הרכבל צנח אל התהום והוביל למותם של 20 איש.
תאריך האסון: 3 בדצמבר 1984. מכל ובו גז רעיל ביותר מסוג מתיל איזוציאנט (MIC) התפוצץ במפעל סמוך לעיר בופאל שבהודו, והגז שהשתחרר ממנו גרם למותם של למעלה מ-3000 איש.
תאריך האסון: 11 במרץ 2011. האסון הגרעיני שנגרם כתוצאה מהרס הכור הגרעיני בפוקושימה שביפן עקב רעידת אדמה הרסנית בעוצמה של 9 בסולם ריכטר, והצונאמי שהתחולל בעקבותיה.
תאריך המאורע: 27 במאי 1941. הטבעתה של אוניית המערכה הנאצית "ביסמרק", מהגדולות ביותר שנבנו אי פעם, על ידי חיל הים המלכותי.
תאריך האסון: 9 באוקטובר 1963. מפולת שנגרמה סמוך לסכר וג'ונט שבאיטליה, הסכר הגבוה ביותר בכל אירופה, גרמה להרס של מספר כפרים ועיירות סמוכות, וקטלה כ-2000 איש.
תאריך המאורע: 28 בפברואר 1993–19 באפריל 1993. הפשיטה של כוחות ביטחון הפנים של ארצות הברית על מבצר "הר כרמל" שבווייקו, טקסס, בו התבצרו חברי "כת הדיווידים" של דייוויד כורש.
בשיא הקרב, כוחות ה-FBI פורצים למקום, אך שריפה שהתחוללה במתחם גבתה את חייהם של 82 מחברי הכת ו-4 סוכנים.
מאורע זה היה לימים המאורע אשר ידחוף את טימותי מקוויי לבצע את הפיגוע במשרדי הממשל באוקלוהומה סיטי, מאורע שסוקר כבר בעונה הראשונה של הסדרה.
תאריך האסון: 15 באפריל 2010. סדרה של טעויות אנוש וכשלים מובילות להתפוצצות של אסדת קידוח נפט, ולדליפת הנפט הגדולה ביותר בהיסטוריה.
תאריך האסון: 26 בנובמבר 2008. סדרת פיגועים שבוצעו על ידי 10 מחבלים מוסלמים מארגון לשקאר א-טייבה, בהם נרצחו 166 איש.
עלתה לאוויר שנה לאחר אירועי הטבח בנורווגיה שבוצע ב-22 ביולי 2011, ומסוקר בפרק הראשון שנחשב כ"פרק ספיישל".
תאריך האסון: 22 ביולי 2011. פרק ספיישל שעלה לאוויר ביום השנה לטבח בנורווגיה שבוצע על ידי אנדרס ברינג בריוויק ובו נרצחו 77 בני אדם.
תאריך האסון: 18 בנובמבר 1978. ג'ים ג'ונס, אמריקני אשר הנהיג כת בגיאנה שבדרום אמריקה, הוביל את מאורע ההתאבדות ההמונית הגדול ביותר בהיסטוריה של ארצות הברית, ובמסגרתו התאבדו כ-909 מחברי הכת.
תאריך האסון: 2 בספטמבר 1998. מטוס נוסעים בדגם מקדונל דאגלס MD-11 מתרסק אל תוך הים סמוך לנובה סקוטיה שבקנדה עקב שריפה שהשתוללה בתא הטייס.
תאריך המאורע: 3 באוקטובר–4 באוקטובר 1993. קרב שמתחולל בין יחידת ריינג'רס אמריקנית לבין חמושים סומלים מסתיים במותם של 18 חיילים אמריקנים ו-1000 חמושים סומלים.
תאריך האסון: 10-11 במאי 1996. שמונה מטפסים נקלעו לסופת שלגים חמורה בירידתם מפסגת הר האוורסט ונהרגו.
תאריך האסון: 12 באוגוסט 1985. מטוס מדגם בואינג 747-SR46 שטס מטוקיו לעבר אוסקה, התרסק על צלע הר טאקאמהגארה, כמאה קילומטרים מטוקיו, כתוצאה מנזק למערכות ההידראוליות שבמטוס.
תאריך האסון: 25 באפריל 2005. רכבת ירדה מהפסים והתרסקה סמוך לתחנת אמאגאסאקי שבטוקיו.
כתוצאה מרשלנות ותנאי עבודה לא נאותים בהם היה מועסק נהג הקטר.
בתאונה זו נהרגו 107 בני אדם ונפצעו כ-562.
תאריך האסון: 9 באוגוסט 1945. בשלהי מלחמת העולם השנייה, ארצות הברית מטילה בפעם השנייה בהיסטוריה פצצה גרעינית, שכינוייה היה "איש שמן", הפעם על נגסאקי שביפן.
הפיצוץ הגרעיני קטל רבבות ופצע מאות אלפים, רבים מהם נשאו עימם את נזקי ההפצצה גם עשרות שנים לאחר המלחמה.
תאריך: 25 במאי 1982. הטבעת אוניית המלחמה הבריטית "קובנטרי" בידי חיל האוויר הארגנטינאי, במהלך מלחמת פוקלנד.
תאריך האסון: 2 ביוני 1994. מסוק מדגם צ'ינוק של חיל האוויר המלכותי שהיה בטיסה מצפון אירלנד אל סקוטלנד פגע בקרקע בחופה המערבי של סקוטלנד שבבריטניה.
שניים אוחזין בטלית היא סוגיה נודעת בתלמוד ובמשפט העברי, העוסקת בחלוקת רכוש מטלטל ששני צדדים טוענים לבעלות עליו, ושניהם אוחזים בו בפועל, אך ללא הוכחות ממשיות לאף אחד מהצדדים.
מקור סוגיה זו במשנה הראשונה במסכת בבא מציעא, הדנה בשאלה כיצד יש לחלק טלית (בגד) הנמצאת במחלוקת בין שני אנשים.
לסוגיה זו יש השלכות מעבר לשאלת חלוקת הטלית, מאחר שהטלית היא רק דוגמה לכל רכוש מטלטל הנתון במחלוקת.
בסוגיה זו נקבעו כללים שהורחבו לאחר מכן למקרים נוספים, הקשורים בחלוקת רכוש שהבעלות עליו נתונה במחלוקת, וללא הוכחות על הבעלות.
המשנה הראשונה במסכת "בבא מציעא" דנה בשאלת חלוקת טלית, הנמצאת במחלוקת בין שני אנשים:
ביאור: (לצורך ההסבר נניח ששני הצדדים נקראים 'ראובן' ו'שמעון') אם כל אחד מהצדדים טוען טענה זהה, שהטלית כולה שלו, וללא הוכחות - תחולק הטלית שווה בשווה בין שני האנשים.
אם ראובן טוען שהטלית כולה שלו, ואילו שמעון טוען שחצי הטלית שלו - ההלכה היא כי ראובן יקבל שלשה רבעים מהטלית, בעוד שמעון יקבל רבע בלבד מהטלית.
ביאור ההלכה על פי רש"י
רש"י, מבאר את הסברא שמאחורי ההבדל בין שני המקרים: כאשר ראובן ושמעון טוענים לבעלות מלאה על הטלית, אין הבדל בין שניהם - לכן תחולק הטלית שווה בשווה.
לעומת זאת, כאשר ראובן טוען לבעלות מלאה על הטלית, בעוד שמעון טוען רק לבעלות על חצי ממנה, הרי שמעון בעצם מודה שאין לו חלק בחצי השני של הטלית, וחצי זה עובר בשלמותו לראובן.
כעת המחלוקת היא על החצי שנותר, שעליו שניהם טוענים לבעלות מלאה.
על פי הכלל הראשון, כל אחד מהם יקבל חצי של חצי טלית זו, כלומר רבע טלית, כך שלבסוף, יש בידי ראובן שלשה רבעים מהטלית, בעוד שמעון זוכה ברבע מהטלית בלבד.
פרופסור ישראל אומן הציע לבאר את החלוקה שבמשנה באופן אחר, על ידי ניסוח הכלל הבא:
כל אחד מהטוענים לחלק מהטלית יקבל חלק כזה, באופן שההפסד של שניהם מול התביעה שלהם יהיה זהה.
כלומר, אם שניהם תובעים טלית שלמה, כל אחד יקבל חצי טלית, היינו לכל אחד מהם יש הפסד חצי טלית לעומת תביעתו המקורית.
אם אחד תובע טלית שלמה, והשני תובע חצי טלית, הראשון יקבל שלושה רבעים מהטלית, היינו יש לו הפסד של רבע טלית מול תביעתו המקורית, והשני יקבל רבע טלית, היינו שוב יש לו הפסד זהה של רבע טלית לעומת תביעתו המקורית.
אם הראשון תובע טלית שלמה, והשני אינו תובע דבר, הראשון יקבל טלית שלמה, כלומר הפסדו הוא אפס, והשני לא יקבל דבר, כלומר גם הפסדו הוא אפס.
הסבר ההלכה בשיטה הדמוקרטית עשוי להיות מורחב לכלל הבא: חלוקת הטלית תיעשה כך ששני הצדדים יפסידו באופן זהה לעומת תביעתם המקורית, או ירוויחו באופן זהה לעומת תביעתם המקורית.
באופן זה נוכל להגדיר נוסחה כללית לחלוקת הטלית.
יהיה חלקו הסופי של הראשון.
יהיה חלקו הסופי של השני.
תחילה נקזז כל תביעה כך שלא תהיה גדולה מ-.
ואכן יישום הנוסחה דואג להפסד או רווח שוים לשני הצדדים.
מהנוסחה נובע: , כמבואר במשנה.
נוסחה זו הנה הכרחית ליישום שיטת החלוקה המבוארת במאמר של ישראל אומן ומיכאל משלר מי שהיה נשוי שלוש נשים.
פרופסור אומן בביאורו למשנה במסכת כתובות, העוסקת בחלוקה של נכסי הבעל בין שלוש נשיו על פי כתובותיהן, הציג טענה לפיה החלוקה במשנה שם מתאימה לחלוקה במשנה של "שניים אוחזין" במקרה השני - זה אומר כולה שלי וזה אומר חציה שלי.
כשם שכאן שני בעלי הדין חולקין רק את החלק עליו הם רבים (כלומר, חצי הטלית), כך גם במשנה בכתובות - הנשים חולקות רק את החלק עליו הם רבות.
סוגיה נוספת המתאימה (לשיטתו של אומן) לחלוקת שניים אוחזין מופיעה במסכת יבמות (דף ל"ח, עמוד א') שם דנה הברייתא במקרה בו אדם הוא ספק, שלא ידוע מי אביו, והוא בא לחלוק בנכסים של סבו ביחד עם אחיו או בני דודיו.
גם שם החלוקה היא רק בחלקים עליהם הם לא מודים אחד לשני.
אחת הסוגיות בדין שניים אוחזין בטלית היא שאלת "תקפה אחד בפנינו".
רבי זירא מסתפק מה תהיה ההלכה במקרה שבעוד ששני בעלי הדין עומדים לפני בית הדין, התגבר אחד על חברו ותפס מידיו את חציה השני של הטלית, והנגזל לא מחה, אלא לאחר שיצא מידו.
כשהוא טוען שהסיבה שלא מחה תוך כדי שהלה חוטף ממנו הוא מכיוון שראה שבית הדין צופה במעשה הגזילה ואינו צריך למחות, שהרי הם רואים שמה שנוטל השני הוא בכוח ולא בזכות.
הספק הוא האם אנו אומרים שהיה עליו למחות בפני בית הדין על התפיסה כדי שלא תראה שתיקתו כהודאה, או שמא אינו צריך למחות שהרי בית הדין עצמו רואה כי השני התגבר עליו ולקח ממנו את הטלית בחזקה.
רבו של רבי זירא, רב נחמן, הביא ראיות שונות כדי להשיב על שאלה זו, ממשניות וברייתות.
משאלה זו מסתעפות שאלות רבות של ספקות שהאחד היה מוחזק, והשני תפס מידו את החפץ השנוי במחלוקת, סוגיא זו מכונה תקפו כהן.
כללי חלוקת ממון הנתון במחלוקת
הראשונים מסבירים שכללי חלוקת ממון השינוי במחלוקת הם כדלהלן.
אם הוויכוח הוא כששניהם תופסים את הממון, והחלוקה יכולה להיות אמיתית, אך ודאי אחד הצדדים מרמה (לדוגמה, בוויכוח מי יצר חפץ, שהחלוקה תהיה אמיתית, יש אפשרות - כאשר היוצר מכר לחבירו חצי מהחפץ, כך שהחפץ שייך לשניהם בשווה.
אך וודאי אחד הצדדים מרמה, שהרי לא יכול להיות ששניהם יצרו את אותו חפץ) - רש"י סובר שהדין הוא יהא מונח עד שיבוא אליהו ורבינו תם וריב"א סוברים כי גם במקרה הזה יחלוקו בשבועה
אם הוויכוח הוא כשאין לאף אחד מהם חזקה על החפץ - הדין הוא כל דאלים גבר (לר"ת, אך ריב"א חולק בחלק מהמקרים).
שניידר אלקטריק (Schneider Electric) היא חברה צרפתית ותאגיד רב-לאומי, למוצרים וחומרה בתחום ייצור, הולכה ובקרת מערכות אספקת חשמל.
נכון ל-2019 היו לחברה הכנסות של כ-27 מיליארד אירו והיא מעסיקה כ-155,000 עובדים ברחבי העולם.
החברה נוסדה ב-1836 על ידי האחים אז'ן ואדולף שניידר בעיר קרוזו (Le Creusot) בשם "שניידר ושות'" (Schneider et Cie) ועסקה בייצור מנועים חשמליים וקטרי רכבת.
באותה עת הייתה חלק מתאגיד וסטינגהאוס.
החברה נודעה בהתמחות עולמית בייצור פטישי קיטור ופטיש הקיטור הענק שייצרה ב-1877 הפך לסמלה של העיר קרוזו.
לקראת מלחמת העולם הראשונה עסקה החברה בייצור תותחים, תותחי רכבת, תותחים ימיים ואף טנק (שניידר CA1, שהיה הטנק הצרפתי הראשון).
לאחר המלחמה לא חזרה לעסקי הנשק ופנתה לפיתוח מוצרים בתחום הנדסת חשמל ותעשיית פלדה.
בין היתר עסקה בשנים אלה בפיתוח הרכבת התחתית של פריז.
החברה, שנקראה "קבוצת שניידר" המשיכה במסלול זה עד 1980.
משנת 1981 מתמקד התאגיד, שנקרא שניידר אלקטריק, בציוד אוטומציה ובקרה וציוד לאבטחת מערכות חשמל.
התאגיד רכש חברות משלימות מצרפת ומחוצה לה וכך פיתח קו מוצרים מתקדם והשיג הובלה עולמית בתחומים אלה.
בשנת 2001 רכשה שניידר אלקטריק את המתחרה שלה חברת לגראן (Legrand) תמורת 6.2 מיליארד דולר, אך הנציבות האירופית חסמה את העסקה מחשש לפגיעה בתחרות.
המיזוג עמד להפוך את שניידר ליצרנית הגדולה בעולם של ציוד חשמלי.
לחברה משרדים מרכזיים: באו-דה-סן, צרפת; בבוסטון, ארצות הברית; בנוידה, הודו; ובהונג קונג.
החברה פעילה בישראל משנת 1999, כסניף מקומי של שניידר אלקטריק SE הרב-לאומית.
בסניף הישראלי, המנוהל על ידי פיליפ ברמי, עובדים כ-120 איש והוא מעורב בפרויקטים רבים, דוגמת הקמתו של מערך האנרגיה בנמל התעופה רמון שבנגב, ופרויקטי תשתיות נוספים.
החברה משקיעה גם בחברות סטארט-אפ בישראל.
חברת-הבת "APC" פעילה בישראל משנת 2006, עוד בטרם נרכשה על-ידי שניידר אלקטריק SE.
שניידר CA1 היה הטנק הצרפתי הראשון, שהוצג ב-1916, בעת מלחמת העולם הראשונה.
הטנק השתמש במנגנון זחלי (מזקו"ם) אשר התבסס על מנגנון הנעה של טרקטור ופותח יחד עם חברת סן שאמון (Saint Chamond).
בהמשך פיתחה האחרונה טנק משלה בשם זה.
הטנק תוכנן לצוות של נהג וחמישה אנשי צוות.
חימושו העיקרי היה תותח 75 מ"מ והוא צויד בשני מקלעי הוצ'קיס 8 מ"מ, משני צדדיו, שהותקנו בתוך מיגון אופייני בצורת חצי-כדור.
בקדמתו הותקן ברזל-זווית להרס גדרות-תיל.
בספטמבר 1916 סופקו הטנקים הראשונים והטנק הופיע לראשונה בשדה הקרב ב-16 באפריל 1917 בקרב השני על האיזן.
ביצועיו בשדה הקרב היו עלובים.
מיגון הטנק היה דק מדי ולא הגן על צוותו, שסבל גם מאוורור לקוי.
גם טווח הראיה מן הכלי היה מוגבל.
אף על פי שנערכו מספר שינויים הטנק נזנח עד מהרה לטובת הרנו FT-17.
שניי גריימס-ביץ' היא שחקנית קנדית, אשר התפרסמה תחילה בשל תפקידה בתור דארסי אדוארדס בסדרת הנעורים "דגראסי: הדור הבא" (2004–2008) ולאחר מכן בתור אנני וילסון בסדרה "90210" (2008–2013), ולאחרונה בתור הבלשית ג'קלין "ג'קי" קופר בסדרה המשטרתית "חוקרות בשטח" (2018).
שניי גריימס נולדה ב-24 באוקטובר 1989 בטורונטו, אונטריו, קנדה.
יש לה שלושה אחים; איידן, ליאם ומאיה.
היא למדה תחילה בתיכון פורסט היל (אנ'), ולאחר מכן עברה ללמוד ב-"City Academy", בית ספר פרטי בשנתיים האחרונות שלה בתיכון.
למדה באותו בית ספר יחד עם הראפר דרייק, מי שלימים כיכב לצדה בסדרה דגראסי - הדור הבא.
בשנת 2004 הצטרפה לצוות השחקנים בעונה הרביעית של סדרת הנוער הקנדית "דגראסי - הדור הבא", כדארסי אדוורדס, ובשנת 2006 נהייתה לשחקנית ראשית בסדרה.
ב-2008 היא עזבה את הסדרה ואת קנדה למען גילום הדמות אנני וילסון בסדרה האמריקאית של רשת CW "90210", הספין אוף של "בברלי הילס 90210".
כמו כן, בשנת 2008 הופיעה בסרטי הטלוויזיה "דמיין את זה" ברשת ABC Family ו"כוכבת בתיכון" בערוץ לייפטיים.
ב-2009 דורגה על ידי מגזין פיפל במקום הראשון ברשימת "הנשים היפות ביותר ללא איפור".
בשנת 2010 גריימס כתבה, שרה וערכה את הקליפ לשירה "my self and I", בו מופיע ראיין אגולד ששיחק לצדה ב-90210. כמו כן הופיעה בווידאו קליפ של פרדי וונג, "Gun Size Matters".
ב-2011 הופיעה בסרט האימה "צעקה 4", ולקחה שישה שבועות התמחות במגזין Teen Vogue, שפועל בניו יורק.
סיפרה שתמיד חלמה להיות עורכת מגזין אופנה.
ביימה את הקליפ לשיר "?Are You Happy Now" היוצא נגד בריונות.
בשנת 2013 כיכבה בתפקיד הראשי בסרט "Sugar", העוסק בחייה של דוגמנית המתגוררת בלוס אנג'לס.
בשנת 2018 כיכבה בתפקיד הראשי בתור הבלשית ג'קלין "ג'קי" קופר בסדרת הדרמה המשטרתית "חוקרות בשטח" מבית רשת הטלוויזיה הקנדית CTV.
במאי 2012 גריימס החלה לצאת עם הדוגמן והמוזיקאי האנגלי ג'וש ביץ' (אנ').
בדצמבר 2012, הודיעה גריימס שהיא וביץ' מאורסים.
הם נישאו ב-10 במאי 2013 בעיירה אשפורד אנ'), קנט, אנגליה.
בתם הראשונה נולדה בספטמבר 2018. בנם השני, נולד באוגוסט 2021.
ב-20 בדצמבר 2019, גריימס הודיעה בעמוד האינסטגרם שלה שהיא הפכה לאזרחית אמריקאית, וכעת היא מחזיקה באזרחות קנדית-אמריקאית כפולה.
שהתה ביפן בזמן שהתרחשו שם צונאמי ורעידות אדמה.
בעקבות האירועים היא החלה בקמפיין Spread The Heart שמטרתו לתמוך בשורדי רעידת האדמה והצונאמי בסנדאי.
+שנהסרטתפקידהערות2009Dead like Me: Life After Deathג'ניפר הארדיק2011צעקה 4טרודי2013אמפייר סטייטאלניSugar שוגר2017Blood Honeyג'ניבל היט2018The Rakeאשלי
+שנהסדרהתפקידהערות2004–2008דגראסי: הדור הבא (אנ')דארסי אדוארדסתפקיד חוזר (עונות 5-4)
שניות לעריות הוא איסור מדרבנן המהווה הרחבה לאיסור עריות (איסור נישואים עם קרובות) שבתורה.
איסור זה תוקן על פי המסורת על ידי שלמה המלך.
למרות ששניות לעריות אינן נחשבות איסור מהתורה, מצאו החכמים רמזים שונים בתורה לאיסורי עריות, חלקם בפרשת קדושים שבה נאמרו איסורי עריות, וחלק בספריו של שלמה המלך שתיקן את האיסור בפועל.
רמזים אלו חלוקים ככל הנראה בגדר האיסור:
לפי רבי אושעיא איסורי שניות לעריות אינן איסור נפרד משאר איסורי עריות, והן כלולים מדרבנן באיסור החמור של שאר העריות: , - הגדילהו לאיסור והוסיף עליו כדי שלא תעבור בו, כמו (במדבר ו ה): "גַּדֵּל פֶּרַע שְׂעַר רֹאשׁוֹ" (רש"י).
לפי רב כהנא נמצא רמז בתורה לאיסורי שניות לעריות, בפרשת עריות: במילים "ושמרתם את משמרתי" אומרת התורה "עשו משמרת למשמרתי".
איסורי שניות לעריות מוגדרים על פי מספר הכללים.
הכלל העיקרי הוא, כל הקרובים שקורבתם דומה לקורבה אחרת שאוסרת את הנישואין בין בעל ואישה - מהתורה.
סבתות - אם האם ואם האב, כסייג לאיסור ביאה עם האם עצמה.
נשות סבים - אשת אביו של האב ואשת אביה של האם, כסייג לאיסור אשת האב.
דודות - אשת אחיו של האב מצד אימו, ואשת אחיה של האם מצד אביה, (ולדיעה אחת גם אשת אחיה של האם מצד אימה), כסייג לאיסור אשת אחיו של האב מצד אביו.
כלות - כלת בנו וכלת בתו, כסייג לאיסור כלתו.
קיימת מחלוקת אמוראים על מספר הדורות שנאסרו שניות לעריות:
לפי רב, איסורי שניות לעריות נחלקים לשניים, "עילאי" - למעלה, כלומר סבתות ונשות סבים, שהן אסורות גם כאשר קורבתם היא במרחק של דורות מרובים, ואילו שאר האיסורים של הדודות והכלות מוגבלות לשני דורות בלבד.
הוא הדין גם באשת אח אביו שאסורה מהתורה וכסייג לה נאסרו גם אחיותיו של הסב והסבא רבא.
לעומת זאת קיימים איסורי שניות לעריות שנאסרו רק בגלל שהן דומות בקרבה המשפחתית לשניות לעריות האחרות שנאסרו בגלל שהן דומות לעריות מהתורה, כמו כלת בתו, שנאסרה רק בגלל שהיא דומה לכלת בנו שגם היא אסורה רק כסייג לאיסור כלתו.
לפי שיטת זעירי המקילה יותר, גם איסור אשת אבי אמו מוגבל, שהרי איסור אשת אב אמו קיים גם הוא רק בגלל שגם היא דומה בקורבתה לאשת אב אביו שהיא מאיסורי שניות לעריות, ולכן היא חמורה פחות, ולא אסרו דור אחד לפניה - דהיינו אשת אב אבי אמו.
כל שבנקבה ערווה גזרו על אשתו
כלל נוסף הוא הכלל אותו טבע רב יהודה בר שילא לפיו , כלומר כל אדם שאם הוא היה נקבה הוא - היא הייתה אסורה מהתורה, גזרו על אשתו ואסרו אותה.
תרשים של איסורי ראשונות ושניות עריות
שניוני הפה (שם מדעי: Deuterostomia דאוטרוסטומיה, מיוונית: Deutero - שני, stomia - פה) היא על-מערכה של בעלי חיים רב תאיים אמיתיים מהקבוצה בילטריה.
קבוצה זו התפתחה בתור הקמבריון ומכילה בעיקר מינים ימיים, למעט המיתרניים מקבוצת בעלי ארבע רגליים שהחלו לעלות ליבשה.
מערכת מיתרניים (Chordata) - אליה משתייכים העופות, הזוחלים, הדגים, הדו-חיים והיונקים.
מערכת מיתרני פה (Hemichordata) - אליה משתייכים גרפטוליטים ותולעי אצטרובל.
מערכת קווצי עור (Echinodermata) - אליה משתייכים כוכבי ים, קיפודי ים, מלפפוני ים, נחשוני ים, חבצלות ים ועוד.
מערכת קסנוטורבלידה (Xenoturbellida) כוללת סוג יחיד קסנוטורבלה.
רוב בעלי החיים המורכבים יותר ממדוזה וצורבים אחרים מחולקים לשתי קבוצות, קדמוני-הפה ושניוני-הפה.
המיתרניים (הכוללים את כל בעלי החוליות) הם שניוני-פה.
סביר להניח כי המין Kimberella בן 555 מיליון שנה היה חבר בקבוצת קדומי-הפה.
אם כן, פירוש הדבר כי שושלות קדומי-הפה ושניוני-הפה התפצלו זמן קצר לפני הופעת Kimberella - לפחות לפני 558 מיליון שנה, ולכן גם לפני תחילת הקמבריון לפני 542 מיליון שנה.
מאובנים של המין Ernietta Ediacaran, שהופיע לפני כ-543–549 מיליון שנים, עשוי לייצג חיה מקבוצת שניוני-הפה.
מאובנים השייכים לקבוצה אחת גדולה של שניוני-הפה, קווצי-העור (שחבריה המודרניים כוללים כוכבי ים, קיפודי ים וחבצלות ים) היו נפוצים למדי מתחילת הקמבריון, לפני 542 מיליון שנה.
ניתן לפרש מאובנים של המין Rhabdotubus johanssoni מאמצע הקמבריון כשייכים לקבוצת חצי-מיתרניים.
שניים הוא אלבום אולפן כפול, ה-20 במספר, של הזמר והמוזיקאי הישראלי שלמה ארצי משנת 1996.
שלמה ארצי כתב והלחין את כל השירים באלבום שהופק על ידי גיל פלדמן וליאור טבת והוקלט באולפני גל קול.
האלבום זכה להצלחה רבה ומכר מעל 160,000 עותקים.
האלבום הגיע למעמד של פלטינה מרובעת, וזיכה את שלמה ארצי בקטגוריית "זמר השנה" ואת שירו עם הזמרת ריטה - "שניים" בקטגוריית "שיר השנה" במצעד הפזמונים העברי השנתי.
שירי האלבום ניחנים באזכורים רבים לרצח יצחק רבין.
כך הוא למשל השיר "דו"ח רצח" העוסק ישירות ברצח.
הבית הראשון של השיר עוסק ברצח קנדי והבית השני ברצח רבין ובתחושותיו של ארצי.
בבית השלישי ישנו תיאור תחושות העם לאחר רצח רבין והתייחסות עצמית.
הכותב תוהה על רציחות אלה, על הקשר ביניהן, ומה צופן העתיד לאחריהן.
הפזמון מלא בשאלות ותהיות ועוסק בנושא הבית השלישי והעתיד לאחר הרצח.
רצח רבין מוזכר גם בשיר "לאן, לאן, לאן" מהאלבום.
בחלק משירי האלבום שזורים משפטים המעידים על המשבר בחיי הנישואין של הכותב עם רעייתו הראשונה, מילכה.
"כמו אדיוט, אני רץ תמיד אחריה, ואומר לה: 'בואי, ותהיי איתי'" (מתוך: "אבסורד"); "בשלט רחוק מביט רחוק, לא אני לא אניח לך, עד שהאהבה, תחזור אלינו" (מתוך: "האהבה הישנה").
עיבודים: בן ארצי, גיל פלדמן, נאור דיין, אבי סינגולדה
הפקה מוזיקלית: שלמה ארצי, ליאור טבת, גיל פלדמן
שירה, דקלום: ריטה (ב"שניים"), משה פרסטר (ב"אור בקצה המנהרה")
תופים כלי הקשה: מאיר ישראלי, רן ורד, ז'אן פול זימבריס, דני מקוב, גדי סרי
גיטרה, גיטרה אקוסטית, גיטרה חשמלית: אבי סינגולדה, דני רובס, רן שם טוב, יועד נבו, אלכס פולק, נאור דיין
פסנתר, פסנתר חשמלי, אבוב, אקורדיון, חליל, צ'מבלו: גיל פלדמן, בן ארצי
כינורות: מיקה קרני, תזמורת ההזיות
בס: אריה וולניץ, ששי מזרחי, עמי אופיר
תקלוט, עריכה מוזיקלית: ראובן שפירא
הוקלט באולפנים: DB Studios, המון, טריטון, גל-קול, זאזא
הפקה: מיכאל תפוח, נגה טל (הד ארצי), ליהי רולניק
שניאנג J-31 (בסינית: 鹘鹰, באנגלית: Shenyang J-31, מכונה גם "Gyrfalcon" – בז ארקטי) הוא מטוס קרב דו מנועי בגודל בינוני.
J-31 הוא מטוס קרב מהדור החמישי בפיתוח שניאנג (Shenyang Aircraft Corporation).
הוא היה צפוי להיכנס לשירות מבצעי בשנת 2019.
במקצת מאתרי החדשות כונה F-60 או J-21 Snowy Owl (雪鸮).
ה J-31 נחשף בתערוכה האווירית הבינלאומית שנערכה בזוהאי ב-11–14 בנובמבר 2014.
יש אנליסטים הסבורים שפיתוח חמקן מסוג כזה מצית במידה מסוימת את מרוץ החימוש באסיה וייתכן שמדינות שכנות לסין, ייטו לרכוש מטוסי F-35 כתגובה לפיתוח.
יש עם זאת כאלו הטוענים כי מדינות שכנות כמו הודו ויפן תיכנסנה גם הן למירוץ של בניית מטוסי קרב דור חמישי ואף שישי.
המטוס הוצג במודל קטן (1/4 מהאמיתי) בתערוכה בינלאומית לאוויוניקה וחלל בסין (China International Aviation & Aerospace Exhibition) במהלך 2012, מהלך אשר מצביע על כוונות לכאורה לשווק אותו לייצוא.
שניים שעשאוה, הוא מושג הלכתי המתייחס לעבירה שבוצעה על ידי שני אנשים, אשר חז"ל דרשו מן הפסוקים ששניהם פטורים מעונש.
דין זה מופיע בתלמוד בהלכות שבת.
בתלמוד הבבלי מובאות ברייתות הדורשות דין זה מהפסוק בפרשת קורבן חטאת: .
על אף שבפשט הפסוק המילה 'בעשותה' מוסבת על הנפש החוטאת, הדרשה מסבה את המילה הזו גם כלפי העבירה, באופן שהפסוק מלמד שבשביל להתחייב, על הנפש לבצע את העבירה כולה: "יחיד שעשאה חייב, שנים שעשאוה פטורין".
לפי רש"י טעם הפטור הוא משום 'דלאו אורחיה בהכי' (=שאין דרכה בכך).
כלומר, מאחר שלא מקובל לעשות מלאכה על ידי שניים כאשר די באדם אחד שיעשה אותה, אם עשו אותה ביחד, המלאכה אינה נחשבת למלאכת מחשבת שנאסרה מן התורה בשבת.
יש מהאחרונים שכתבו שהטעם שהזכיר רש"י הוא רק להווה אמינא (=בתחילה חשבו כך), אך למסקנת הסוגיה הפטור אינו מטעם זה אלא מגזרת הכתוב שדהוזכרה לעיל.
התנאים נחלקו באילו מקרים חל הפטור של "שניים שעשאוה":
לדעת רבי מאיר, הפטור נאמר רק במקרה מסוים הנקרא "זה עוקר וזה מניח", כלומר כאשר שניים ביצעו יחד הוצאה מרשות לרשות, כשהאחד עקר את החפץ מרשות אחת, והשני הניח את החפץ ברשות השנייה; אך אף אחד מהם לא עשה את כל המלאכה בשלמות.
לעומת זאת, אם הם עקרו והניחו ביחד, שניהם חייבים.
לדעת רבי יהודה, הפטור נאמר גם במקרה שכל אחד מהם יכול לעשות המלאכה לבדו, אך אם כדי לבצע את המלאכה הם מוכרחים לשתף פעולה, שניהם חייבים.
לדעת רבי שמעון, המקל מכולם, הפטור נאמר גם במקרה שאף אחד מהם אינו יכול לעשות את המלאכה לבדו.
כאשר רק אחד מהשותפים במעשה יכול לבצע את המלאכה לבדו, לדעת כולם רק הוא חייב, והשני שאינו יכול, פטור משום שהוא רק 'מסייע', והמלאכה הייתה יכולה להיעשות בלעדיו.
לדעת חלק מהראשונים, גם הפטור במקרה של אדם שהוציא אדם חי מרשות לרשות, המנומק בתלמוד בכך ש"החי נושא את עצמו", מבוסס על פטור "שניים שעשאוה"; שהרי מאחר שהאדם שהוציאוהו השתתף בהוצאת גופו, נמצא ששניים יחד עשו את המלאכה ולכן פטורים.
האחרונים נחלקו מהי משמעות הפטור שנאמר ב'שניים שעשאוה': יש שכתבו שפטור 'שניים שעשאוה' הוא פטור מחיוב קרבן בלבד, אבל שניהם עוברים על איסור דאורייתא.
ויש שכתבו שהוא פטור כללי, אפילו מהאיסור, ומדאורייתא אכן הדבר מותר לגמרי, אמנם מדרבנן אסור לעשות כן.
בשו"ת הריב"א חידש שאף לעניין איסור מחמר כגון במחמר על ידי שתי בהמות, במקרה וכל אחת מהם יכולה לסחוב את העגלה לבדה, ישנו פטור 'שניים שעשאוה'.
אף שבתלמוד נזכר הפטור של 'שניים שעשאוה' רק לעניין איסורי שבת, יש אחרונים שהזכירו דין זה של 'שנים שעשאוה', אף בדינים אחרים.
כך למשל, יש שכתבו שכשם שלעניין עבירות שניים שעשאוה פטורים, כך גם במצוות - אם שני אנשים קיימו יחד מצווה אחת, אין עשיית המצווה מתייחסת אליהם, ולא יצאו בה ידי חובתם.
"שניים" הוא סינגל מאת שלמה ארצי וריטה, שיצא לאור במרץ 1996 ומלווה בוידאו קליפ.
השיר נכתב והולחן על ידי שלמה ארצי ועובד על ידי נאור דיין ונכלל באלבומו של ארצי "שניים" ובשלב מאוחר יותר באלבום אוסף של ריטה.
בכתבה לרגל עשרים שנים לאלבום "שניים" באתר "וואלה" נכתב כי הדואט לא שרד את מבחן הזמן והוא כעת "חלש וגנרי, כמעט לא מרשים".
היא סדרת טלוויזיה רוסית-אוקראינית משנת 2007 מז'אנר הפנטזיה.
שישה אנשים שונים לחלוטין מופיעים במקום מוזר.
המלאך מסביר להם שכולם נשלפו מהמציאות בשנייה האחרונה שלפני...
מכאן ואילך הם - "מלאכים בחוזה": יש להם סיכוי לתקן את חייהם אם הם יבצעו את כל משימותיו של המלאך.
בתיקון הנזק הם יכולים להפריע למהלך החיים הנוכחי תוך תיקון מצבים קריטיים ובהצלת אנשים.
כדי למנוע פגישה מסוכנת של אשת הפרחים לרה עם גנגסטרים וכדי לשכנע את החייל העריק עם האקדח האוטומטי שבמציאות הראשונית נהרג על ידי אנשים מסוימים, לא לעשות שטויות ולהימנע משפיכות דמים, כדי להבריח את המתבגר הקשה אנטון מחברתם הרעה של המכורים אשר יביאו למותו...
כל אלה ושלל מקרים נחים לפתחם של הגיבורים שמוטלת עליהם המשימה להצילם.
ובמקביל אמה הסקרנית גורמת לשטן שמופיע בצורת זקן שלו בשם ליאוניד סמיונוביץ' להתהלך ברחובות הערים בקרב בני האנוש, באותן הרחובות שבהן הסתובב אמן נמרץ עם פניו של ישו.
ועם כל פרק חדש המצב מסתבך.
לגבי גורלותיהם של כל הגיבורים, נראה שזה רק שיעור בהימור אפוקליפטי בין המלאך והשטן.
שֶנְיֶה (בהונגרית: Sényő) הוא כפר במחוז סבולץ'-סטמאר-ברג שבצפון מזרח הונגריה.
בשניה חיו יהודים בתקופות זמן שונות, יהודים רבים משניה נרצחו בשואה.
שניים רכבו יחדיו הוא מערבון אמריקאי משנת 1961 בבימויו של ג'ון פורד, עם ג'יימס סטיוארט, ריצ'רד וידמרק, שירלי ג'ונס ולינדה קריסטל בתפקידים הראשיים.
התסריט מבוסס על הרומן "שבויי הקומנצ'י" מאת וויל קוק משנת 1959.
גאתרי מקבי (ג'יימס סטיוארט) הוא מרשל של העיירה טסקוסה בטקסס.
הוא מתגורר במלון/מסבאה של בל ארגון (אנל הייס) שמשלמה לו 10% מרווחיה.
יום אחד מגיעה אליו מחלקת חיילי צבא ארצות הברית בפיקודו של חברו משכבר ג'ים גארי (ריצ'רד וידמרק) שמבקש ממנו להצטרף אליו לבסיס הצבא בפורט גרנט.
מקבי מסכים ומגיע לפגישה עם המפקד מייגור פרייזר (ג'ון מקינטייר) שמטיל עליו את המשימה להגיע עם גארי לשבט הקומנצ'י כדי לנהל משא ומתן על שחרור שבויים שנחטפו לפני שנים.
מקבי מכיר את אנשי השבט ויודע את שפתם ולכן נבחר.
לאחר היסוסים וויכוחים מסכים מקבי.
הוא וגארי נפגשים עם משפחות החטופים וקארי מתאהב במרטי פרסל (שירלי ג'ונס) שאחיה סטיב נחטף לפני תשע שנים.
מה שנשאר לה ממנו היא קופסת נגינה אותה אהב לשמוע.
מקבי מזהיר אותה כי כנראה אחיה שכח את האנגלית ומתנהג כקומנצ'י אך היא לא נרתעת.
מקבי וגארי רוכבים לעבר שבט הקומנצ'י.
הם מתקבלים בחשדנות על ידי ראש השבט קוואנה פרקר (הנרי ברנדון) שמסכים לשחרר שני חטופים תמורת שני רובים.
החטופים הם אלנה דה מדריאגה (לינדה קריסטל) מקסיקנית חטופה שנעשתה לאשתו של "עגל האבן" (וודי סטרוד), קומנצ'י יריב של קוואנה פרקר וכן "הזאב הרץ" שהוא בחור צעיר שנחטף בילדותו.
הם דוהרים בחזרה לפורט גרנט ובדרך מתקיף אותם "עגל האבן" ומקבי הורג אותו.
הם מגיעים לפורט גרנט אך אף מתיישב לא מזהה את "הזאב הרץ".
אחת המתיישבות מוכנה לאמץ אותו ומתירה אותו מהחבלים אך הוא אחוז פחד דוקר והורג אותה.
התושבים מחליטים לבצע בו לינץ' אך בדרך הוא מזהה את התיבה המנגנת ומרטי בטוחה שזה אחיה סטיב אך היא אינה יכולה להצילו והוא נתלה בידי ההמון.
קארי מציע נישואין למרטי והיא מסכימה.
אנשי המקום הגזענים מתייחסים בזלזול לאלנה המקסיקנית.
הוא מביא אותה לטקוסטה ואז מתברר לו שאינו כבר מרשל וכי בל ארגנה בהיעדרו בחירות בהם נבחר סגנו.
בל מעליבה את אלנה והיא מחליטה לעזוב לקליפורניה וברגע האחרון מצטרף אליה מקבי.
שם השחקן/יתשם הדמותהערותג'יימס סטיוארטגאתרי מקבימרשלריצ'רד וידמרקג'ים קארילוטננט ראשוןשירלי ג'ונסמרטי פרסללינדה קריסטלאלנה דה לה מדריאגהשבוייההנרי ברנדוןקוואנה פרקרראש שבט קומנצ'יג'ון מקינטיירמייג'ור פרייזריחצ"ן בחירותוודי סטרודסטון קאףקומנצ'ידייוויד קנטזאב בורחסטיב פרסל (שבוי)אנל הייסבל ארגוןבעלת בית מלוןאנדי דוויןסרג'נט פוסיחייל
שניב תעשיות נייר היא חברה ישראלית העוסקת בייצור ושיווק של מוצרי צריכה שוטפים, בהם: מוצרי נייר, מוצרי ניקוי וטיפוח אישי, מוצרי אלומיניום חד פעמי ומוצרי אחזקה וטיפוח לתחום הרכב.
שניב היא חברה ציבורית שמניותיה נסחרות ב.
החברה נוסדה בשנת 1988, ביוזמת התעשיין יזהר שיף, שקודם לכן היה מנהל ומבעלי מפעל "שפיר תעשיית קרטון ונייר".
מפעל קרטון שהוקם על ידי אביו של יזהר שיף, בתחילת שנות ה-40 של המאה ה-20, בשכונת נחלת יצחק בתל אביב.
מפעל "שפיר" עסק בייצור קרטון מפסולת נייר והיה אחד המפעלים הראשונים בישראל שעסק במיחזור.
המפעל הרחיב את התפוקה שלו במשך השנים, וקונצרן כלל רכש את השליטה בו.
אולם בשנת 1973 החלה חברת נייר חדרה להקים מפעל קרטון בתפוקה הגדולה פי שלושה ממפעל "שפיר", וב-1979 הסכימה "שפיר" להתמזג עם "נייר חדרה".
שיף המשיך לעבוד כמנהל המפעל, אך נקלע לסכסוך עם חברת "נייר חדרה", שלטענתו הונתה אותו, בעת שרכשה את המפעל, ולמעשה ביקשה לייצר מונופול בתחום הנייר בישראל.
לאחר שעזב את "נייר חדרה" החליט שיף להקים מפעל נייר לשימוש ביתי.
לצרוך הקמתו גייס מספר משקיעים, בראשם היהלומן אברהם ברנט שהחזיק 30% מהמניות.
בנוסף פנה למשרד המסחר והתעשייה וקיבל מענק להקמת מפעל באזור פיתוח, והוקצו לו 15 דונם בעיר אופקים.
אחר כך השקיעה גם חברת סנו במפעל תמורת 30% מהמניות.
המפעל החל לפעול בסוף 1991, והוא הפך תוך זמן קצר למפעל השני בגודלו בישראל.
בשנת 1995 הונפקו מניות החברה בבורסת תל אביב.
חברת "סנו" והחברות הבנות שלה, היו אחד הלקוחות המרכזיים של המפעל, ועם הזמן גדל חלקה של "סנו" ברכישות מ"שניב", שהלקוח העיקרי השני היה מפעל הנייר של קיבוץ שניר, שעיבד את הנייר למוצרים סופיים.
מפעל "שפיר" המקורי נסגר ב-2002, לאחר שבצמוד לו נבנו מגדלי המגורים - מגדלי תל אביב.
הסכסוך עם סנו ופירוק השותפות
בשנת 1999 רכשה "סנו" את מפעלי קיבוץ שניר, והפכה ללקוח הגדול ביותר של המפעל, וב-2002 רכשה גם את השליטה בחברת נייר נוספת, "ישראפייפר".
במקביל באותה עת סנו רכשה 10% ממניות "שניב" בבורסה, מבלי ליידע, את השותפים במפעל בניגוד להסכם ההשקעה המקורי.